Аднак раней, калі роля транспартных магістраляў належыла рэкам, Вяляцічы знаходзіліся значна бліжэй да месца ўпадзення Начы ў Бобр. У 1954 г. непадалёк ад гэтага месца, на левым баку Начы, было знойдзена самае старое з вядомых на Барысаўшчыне пахаванняў ранняга бронзавага перыяду. Там 4 тысячы гадоў таму былі пахаваны вяляціцкія ваяры: побач з імі знайшлі ажно тры сякеры. Адна нагадвала ладдзю з грыбападобным абухом, а дзве астатнія – былі крамянёвымі вузкаабушнымі сякерамі.